Τζέιμς Γκαντολφίνι

Ο Τζέιμς Τζόζεφ Γκαντολφίνι Τζ. (αγγλικά: James Joseph Gandolfini, Jr., 18 Σεπτεμβρίου 1961 - 19 Ιουνίου 2013) ήταν Αμερικανός ηθοποιός του κινηματογράφου και της τηλεόρασης, καθώς και παραγωγός. Ευρέως γνωστός έγινε για τον πρωταγωνιστικό του ρόλο, στην αμερικανική σειρά The Sopranos, ως Tony Soprano. Μέσω αυτής της ερμηνείες έλαβε διθυραμβικές κριτικές και πολλά βραβεία, κερδίζοντας 3 βραβεία Emmy, 3  Screen Actors Guild Award και μία Χρυσή Σφαίρα.

Εκτός από τον παραπάνω τηλεοπτικό ρόλο, έχει συμμετάσχει και σε αρκετές ταινίες, μεταξύ των οποίων, οι πιο σημαντικές, πρέπει να θεωρούνται οι True Romance (1993), Get Shorty (1995) και το Where the Wild Things Are (2009). Παρόλα αυτά, ο ίσως πιο αξιομνημόνευτος ρόλος του στον κινηματογράφο ήταν στην ταινία Εκεί που δεν το περιμένεις (2013), από την οποία, μετά θάνατον, η ερημηνεία του έλαβε πολύ καλές κριτικές, καθώς και υποψηφιότητες για βραβεία.

Έφυγε από τη ζωή στις 19 Ιουνίου 2013 από ανακοπή καρδιάς, σε ηλικία μόλις 51 ετών. Ο γιος του, ο ηθοποιός Michael Gandolphini (γεννημένος το 1999), πρωταγωνίστησε στην κινηματογραφική ταινία The Many Saints of Newark (2021), υποδυόμενος τον ρόλο του νεαρού Tony Soprano, τον οποίο είχε υποδυθεί ο ίδιος ο Τζέιμς Γκαντολφίνι στους Sopranos.

Παραπομπές

Εξωτερικοί σύνδεσμοι 

Αμερικανοί άνδρες ηθοποιοί θεάτρου
Ρωμαιοκαθολικοί
Ιταλοαμερικανοί
Βραβευμένοι με Χρυσή Σφαίρα
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)